**Swissotel Tallinna kokad valmistasid SOS Lasteküla lastega toidujääkide vaba lõunasöögi**

**Eile, 22. märtsil 2019 kutsus Swissotel Tallinn külla SOS Lasteküla lapsed, kellega koos valmistati keskkonnasõbralik ja toidujääkide vaba lõunasöök.**

Kokku tuli 22. märtsil Swissotel Tallinna 15 last vanuses 8-13 aastat. Päev algab hotelli ekskursiooniga peale mida suunduti Swissotel Tallinna 6. korruse konverentsikeskuse kööki. Koos valmistati omletti, kartulikooki, smuutisid ja palju muud. Ürituse eesmärk oli õpetada lastele, kuidas valmistada toitu nii, et võimalikult vähe peaks söögikõlbulikku minema viskama.

„Meile on igapäevaselt väga oluline, et toit, mille oleme tellinud, saaks täielikult kasutuse. Selleks jälgime väga täpselt, mida ja kui suurtes kogustes tellime. Tellides liiga palju kaupa, tõuseb nii toidukulu ja selle võrra jääb kasum jällegi väiksemaks. Muidugi see kõik oleneb asutuse tüübist, kui palju jääke jääb. Keerukaks teeb olukorra ka see, et teatud toite, mis on juba mõned tunnid toasoojas olnud, kahjuks enam uuesti kasutada ei saagi. See tähendab, et konverentsikorrusel ja hommikusöögis juba välja pandud toidud üldiselt korduv kasutada ei saa,“ sõnab konverentsiköögi *Chef de Cuisine* Kaili Väli. „Me elame ajastul, kus peame drastiliselt ja kiirelt muutma oma käitumisharjumusi, et ka meie lapsed saaksid elada ilusas ja puhtas nelja aastaajaga keskkonnas. Kõige parem harjumuste kujundamise aeg on lapsepõlv ning just nimelt lastele me tahamegi näidata viise, kuidas saab jätkusuutlikult ja keskkonda säästvalt süüa valmistada,“ lausub Väli.

**Kuidas ära kasutada banaani- või munakoori?**

„Väga raske on leida otstarvet näiteks nii muna- ja banaanikoortele kui ka kilepakenditele. Maakodus saab kasutada munakoori näiteks kanade söödaks. Papp ja paberpakend läheb kõik taaskasutusse, kuid kilepakenditega kahjuks ei saagi hetkel midagi eriti teha,“ ütleb Väli. Siiski on Swissotel Tallinna leidlikud kokad sellistele asjadele mõelnud. „Banaanikoori saab ära kasutada näiteks smuutis. Samuti annab ära kasutada toidus ka munakoori, millest saab teha munakoorepulbrit ja mis on tegelikult väga kasulik meie luudele,“ ütleb Väli.

**Swissotel Tallinna keskkonnasäästlikumad valikud**

AccorHotels hotelligruppi kuuluv Swissotel Tallinn püüdleb järjepidevalt keskkonnasäästliku ja vastutustundlikuma hotellinduse suunas. On teada, et hotellid saastavad loodust märkimisväärselt – ära visatud plastik ja toit, elekter, voodilinade ja rätikute pidev pesemine jne. AccorHotels on selle kõige vastu võitlemiseks loonud oma hotelliketis olevatele hotellidele programmi – Planet 21. Selle programmi eesmärgiks on vähendada hotellide keskkonna saastamist, mistõttu tuleb hotellidel ümber korraldada oma senised tegevused, et need muutuksid keskkonnale järjest vähem saastavamaks. Antud programmi raames tuleb kõikidel hotellidel kord aastas korraldada ka üritus, kas hotelli töötajatele, kogukonnale või klientidele, mis paneks neid rohkem mõtlema keskkonna säästmisele. Swissotel Tallinn on sellel aastal otsustanud korraldada lõunasöögi valmistamise just noortele, et teadvustada neile, kui oluline on keskkonda säästa ja kui väikesed on tegelikult esimesed sammud selle suunas liikumiseks.

Lisaks antud üritusele on Swissotel Tallinnas viimase paari aastaga ette võetud juba üpriski paljut keskkonnasõbralikku. Hotelli restoranid ja baarid on asendanud kõik plastikkõrred biolagunevatega. Esimesel korrusel asuv No3 Deli baar pakub igapäevaselt lõunasuppe, mida on võimalik kaasa osta samuti biolagunevatesse ühekordsetesse nõudesse. Hotellitubadesse on külalistele jäetud meeldetuletused, et ka neil on võimalus keskkonda säästa läbi selle, kui nad igapäevaselt soovi rätikute ja voodipesu vahetamiseks ei avalda. Samuti on hotellitubades vahetatud ära ka kõik valgustuste pirnid Led-pirnide vastu, mille eluiga on tavalisest pirnis tunduvalt pikem. Hotell on muutunud ajalehe- ja ajakirjade vabaks ja kasutab sellest aastas PressReaderi äppi, millega hotelli külalised ja töötajad saavad lugeda kõikvõimalikke ajakirju ja ajalehti üle kogu maailma *online*-is.

**Koostaja:**

Tanita Tammeri
Turunduskoordinaator
Swissotel Tallinn
+372 624 2447
tanita.tammeri@swissotel.com